-Երբ Հայ գրքարուեստը դարերու ընդմէջէն. «Որք զծորանս Հոգւոյն արբին» Ցուցահանդէսի խնամակալութիւնը եւ ատոր ընկերակցող Ցուցակի (Խմբ. Մենագրություն-Պատկերագիրք) խմբագրութիւնը կամաւորաբար յանձն առի, Հայաստանի եւ Չեխիոյ Ազգային Գրադարաններու տնօրէնութեանց խնդրանաց ընդառաջելով, կը գիտակցէի՝ թէ մենք Պրահայի մէջ (զոր օրինակ) Վենետկոյ հանճարեղ ու դարաւոր հայագիտական աւանդութեան եւ կամ այդ աւանդութեան շօշափելի ժառանգութեան առաւելութիւնը չ’ունէինք: Հետեւաբար, որոշեցի յատկապէս հինգ յատուկ բնագաւառներու վրայ կեդրոնացնել այս Ցուցահանդէսը եւ համապատասխան Ցուցակը: